b'\n_START_ARTICLE_\nArp 147\n_START_PARAGRAPH_\nArp 147 eller IC 298 er et par vekselvirkende galakser som ligger rundt 440 millioner lys\xc3\xa5r unna jorden i stjernebildet Hvalfisken. Galaksene utgj\xc3\xb8r til sammen noe som kan ligne p\xc3\xa5 et titall. Man regner med at galaksen som utgj\xc3\xb8r nullen fikk formen etter at den andre galaksen passerte gjennom den. Denne passasjen satte i gang en intens stjernedannelse, da den fikk en tetthetsb\xc3\xb8lge til \xc3\xa5 forplante seg utover galaksen. Tetthetsb\xc3\xb8lgen komprimerte gassen p\xc3\xa5 sin veg og startet p\xc3\xa5 den m\xc3\xa5ten stjernedannelsen._NEWLINE_Hubble Space Telescope tok et bilde av Arp 147 27.\xe2\x80\x9328. oktober 2008 like etter at det hadde kommet ut av en periode der det var ute av drift.'